# Ploueskad

Ploueskad :
| Koc'hu Ploueskad, XVI$^{vet}$ kantved. ||
| Anv gallek (ofisiel) | Plouescat |
| Bro istorel | Bro-Leon |
| Melestradurezh ||
| Departamant | Penn-ar-Bed |
| Arondisamant | Montroulez |
| Kanton | Ploueskad (betek 2015) Kastell-Paol (abaoe 2015) |
| Kod kumun | 29185 |
| Kod post | 29430 |
| Maer Amzer gefridi | Eric le Bour 2020-2026 |
| Etrekumuniezh | Gorre-Leon Kumuniezh |
| Bro velestradurel | Bro Montroulez |
| Lec'hienn Web | http://www.mairie-plouescat.fr/ |
| Poblañsouriezh ||
| Poblañs | 3 522 ann. (2020) |
| Stankter | 238 ann./km² |
| Douaroniezh ||
| Daveennoù lec'hiañ | 48° 39′ 28″ Norzh 4° 10′ 24″ Kornôg / 48.657778, -4.173334 |
| Uhelderioù | bihanañ 0 m — brasañ 56 m |
| Gorread | 14,79 km² |
| Ploueskad ||
| kemmañ |
Ploueskad (distaget) a zo ur gumun eus Breizh en arvor Bro-Leon, e departamant Penn-ar-Bed. E kanton Kastell-Paol emañ bremañ, goude bezañ bet penn kanton betek 2015.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

### Deskadurezh

* Ur skol divyezhek a zo eno abaoe 1999.
* E distro-skol 2024 e oa 28 skoliad enskrivet er c'hlasoù divyezhek (13,2 % eus skolidi ar gumun evit a sell ouzh ar c'hentañ derez).

## Istor
### Dispac'h Gall

* Tud eus ar gumun a gemeras perzh en Emgann Kergidu d'ar 24 a viz Meurzh 1793 e-kichen Plougouloum; un dell-gastiz a 6 000 lur a voe paeet gant ar gumun edan 24 euriad.

### XX$^{vet}$ kantved
#### Brezel-bed kentañ

* Mervel a reas 119 gwaz eus ar gumun abalamour d'ar brezel, eleze 4,17% ag ar boblañs hervez an niveradeg bet graet e 1911.

#### Eil brezel-bed

* Mervel a reas 70 den ag ar gumun abalamour d'ar brezel.
* D'ar 1añ a viz C'hwevrer 1941 e kouezhas un nijerez Beaufort I marilhet L9866 ha kodet MW-J eus 217 Squadron ar Royal Air Force (aerlu ar Rouantelezh-Unanet) e Ploueskad; lazhet e voe he fevar nijour, ne voe ket kavet o c'horfoù; d'an 10 a viz Ebrel 1941 e kouezhas un nijerez Spitfire I marilhet P9307 ha kodet LY-? eus ar 1st Photographic Reconnaissance Unit Squadron eus ar Royal Air Force e Ploueskad; lazhet e voe he levier, ne voe ket kavet e gorf; d'ar 5 a viz Gouere 1944 e kouezhas un nijerez Spitfire Vb marilhet EP756 ha kodet AZ-? eus ar 234th Squadron eus ar Royal Air Force er mor nepell eus Ploueskad; ne voe ket kavet korf he levier.

#### Brezelioù didrevadennañ
##### Brezel Indez-Sina

* Mervel a reas c’hwec’h milour eus ar gumun.

##### Brezel Aljeria

* Mervel a reas tri milour eus ar gumun.

## Monumantoù ha traoù heverk

* Monumant ar re varv er vered; e 1922 e voe savet, luc’hskeudenn.
* Bae ar C'hernig.
* An iliz katolik.
* Maen-hir Kamm Loui.
* Termoù Gorre Bloue.

### Bezioù ar C'hommonwealth e bered ar gumun

| Bro | Niver a vartoloded |
| Kanada | 1 (Merdeadurezh kenwerzh-Brezel-bed Kentañ) |
| Kanada | 59 (Morlu-Eil Brezel-bed), 25 anezhe chomet dianav |
| Hollad | 60 |
60 a dud eus ar C'hommonwealth a zo douaret e bered ar gumun. Unan anezhe, ur martolod eus ar verdeadurezh kenwerzh, a varvas e miz Even 1918, e-pad ar Brezel-bed Kentañ. An holl re all a varvas e-pad an Eil Brezel-bed, d'an 29 a viz Ebrel 1944, pa voe kaset o bag, an destroyer HMCS Athabaskan d'ar strad gant an tarzher alaman Elbing T-24 e-pad an Eil Brezel Bed$^,$$^,$.

## Etimologiezh

* Ploeresgat e 1282; Pleuréesquet e 1308; Ploerezcat war-dro 1330 ha 1426; Ploezcat e 1467.

## Emdroadur ar boblañs abaoe 1962

Niver a annezidi

## Tud
### Tud bet ganet eno

* 1799 : Eozen Kombod,
* 1876 : Pêr Tremintin,
* 1898 : Yann-Loeiz Rozeg, skrivagner brezhonek
* 1929 : Gwenc'hlan Le Scouëzec, mezeg, skrivagner ha Drouiz-meur Goursez Vreizh
* 1960 : Dom Duff, gitarour ha kaner brezhonek.

### Tud marvet eno

* 1862 : Yves-Marie Gabriel Laouenan, skrivagner brezhonek. Beziet eo e Ploueskad ivez.

## Gevelliñ

| Bro | Kêr | Abaoe |
| Alamagn | Wanfried | 1967 |
| Bro-Saoz | Braunton | 1975 |

## Liammoù diavaez

a vo kavet e Wikimedia Commons.
* (fr) Lec'hienn an ti-kêr
* (br) Ploueskad war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ Distro-skol ar c’helenn divyezhek Kelenn
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajennoù 157 ha 158
* ↑ (fr)Memorial Genweb
* ↑ (fr)Memorial Genweb
* ↑ (fr)Pertes RAF Finistère
* ↑ (fr)Memorial Genweb
* ↑ (fr)Memorial Genweb
* ↑ (fr)Université de Lille
* ↑ (fr)Chronologie d'avril 1944
* ↑ (en)Commonwealth War Graves Commission
* ↑ (fr)Le Télégramme, 30 a viz Gwengolo 2009